
V. 

Mitropolia ardeleana si tipăriturile romaneşti 

din vremea ei. 

Inca din Decembre 1578, când se intorcea sfinţit de mâinile lui Serafim, 
Mitropolitul muntean, era un Vlădica ortodox al Romanilor ardeleni, care, vrând sa arate 
ca e mai mare decât ceilalţi episcopi, aplecaţi către calvinism sau ingaduitori pentru legea 
reformata, se intitula "prea-sfintitul Mitropolit chir Ghenadie al Ardealului" si căruia I se 
zicea de Saşii Braşovului si de Romanii din Schei "luminatulu Mitropolitulu marele 
Ghenadie, deîn totu Tinutulu Ardealului si alu Orazici", deci al comitetelor exterioare, ori 
chiar "marele, de Dumnezeu luminaţii arhiepiscopul Ghenadie ce iaste spre totu 
despusulu Măriei Lui Batarii Cristovu cu mila lui Dumnezeu carmuitoriu legiei 
creştineasca". 

Se pare ca acest cleric, pornit din vre'o mănăstire veche, ca aceia a Prislopului, 
stătea la Sas-Sebes, in preajma Turdasului, care, după ce fusese locul de reşedinţa al 
episcopiei lui Pavel, adapostia acum pe un alt preot calvin cu pretenţii episcopale, pe 
Mihai, "ales piscopulu Romanilor din Ardeal" si, deci, in apropierea Lancramului, unde 
se intampinase, pe la 1570, cel d'intaiu Tordasi. 

Ghenadie avea cea mai mare parte din Ardeal si din comitatele exterioare, dar 
părţile Clujului si Turdei, Crasna, Doboca si Solnoacele nu erau ale lui, ci ale unui alt 
urmaş al lui Eftimie, - pe langa Cristofor -, ale lui Spiridon. Ghenadie, Vlădica de spre 
Tara-Romaneasca, era insa urmaşul acelui Cristofor, si el avea astfel ca vecin pe 
Spiridon, Vlădica de spre Moldova. 

Ghenadie chema la dansul pe Coresi, in 1581, si-i dădu sa lucreze un nou si mai 
complect Sbornic slavonesc al serbatorilor, reeditat după al Sârbului Bojidar, din Veneţia, 
de la inceputul veacului; era menit sa combată "marea stricăciune si cădere a sfintelor 
biserici", pornita de la "limbile străine", - prin aceia ca preotimea capata iarasi cărţile 
sârbeşti pentru a-si face slujba la zilele mari. Pentru a se arata si mai bine ortodoxia 
desăvârşita a publicaţiei, se pomeniau la sfârşit cei patru Patriarhi ai Răsăritului. 

Pe atunci Luca Hirschel ajunsese jude braşovean. "Hrajala Lucaciu" era o 
cunoştinţa si un prieten al lui Mihnea-Voda si al multor boieri. El avea si legaturi cu 
invatatul si harnicul Mitropolit muntean Serafim. Gandindu-se la ocrotirea tiparului 
romanesc de către inaintasul sau Ioan Benkner, si mai ales la câştigul căpătat de acesta de 
pe urma acelor cârti pe inteles, Hirscher isi făcu planul de a da, in locul vechii Evanghelii 
cu invatatura, pe care o respingeau toţi ortodocşii, una noua, care sa nu atingă catusi de 
puţin pe credincioşii legii vechi. Ceru manuscriptul slavon de la insusi Mitropolitul 
Serafim, pe care e silit a-1 numi "Arhimitropolit", pentru a nu jigni pe "Mitropolitul" 
Ghenadie, din tara sa. Capatandu-1, ii dădu popilor din Braşov sa-1 "scoată" in româneşte, 
si acest lucru greu se făcu intr'un chip deosebit de multamitor de acela din doi care 
invatase la Pec carte sârbeasca, Mihail fiul lui Dobre. Coresi, adus din nou in Braşov, 
incepu sa lucreze la 14 Decembre 1580 si mântui la 28 Iunie 1581, dând Bisericii 
ortodoxe a Romanilor si limbii romaneşti unul din cele mai insemnate monumente ale lor. 



Peste câteva luni, editorul sas se lauda ca lucrarea, - de si cuprindea Tatăl Nostru si 
Crezul, ca si cele zece Porunci, după Catehismul luteran -, e foarte ceruta pretutindeni 
unde trăiesc Romani, cu toate ca Prefaţa pomeneşte numai pe stapanitorul Ardealului si 
pe al Terii-Romanesti. Pe Ghenadie ii vedem trecând in Tara-Romaneasca si in 
Novembre 1582. 

Doi ucenici ai lui Coresi, diaconul Serban si diacul Marien, luară in lucru, peste 
câteva luni numai, la 14 Novembre 1581, isprăvind in Iunie 1582, la Orastie, oraş vecin 
cu Turdasul Vladicai calvinesc, o traducere a Paliei, a Vechiului Testament, făcuta, se 
pretindea, după originale slavone, greceşti si ebraice, dar, de fapt, mai ales după un text 
maghiar, care s'a si găsit, de predicatorii din Caransebeş si Lugoj, de dascălul de carte din 
Caransebeş si de protopopul Inidorii, - pe cari trebuie sa ni-i inchipuim deci ca oameni 
invatati pentru vremea lor. Un urmaş al lui Nicolae Forro, puternicul Francisc Geszty, 
care juca peste puţin in Moldova rolul de supraveghetor,- pentru principele sau, care era 
atunci Sigismund, fiul lui Cristofor Bâthory, - al lui Aron-Voda, lua asupra-si cheltuiala 
tiparului. Cartea nu cuprinde decât cele d'intaiu doua cârti ale Bibliei ebraice, Facerea 
("Bitia") si Exodul ("Ishodul"). Dar celelalte parti erau gătite de tipar si ele: un 
manuscript de langa Oradea-Mare cuprinde Leviticul, Numerele, Cartea Regilor si ceva 
din prooroci; iar doua foi din Levitic se afla in păstrarea Bibliotecii din Belgrad. Se 
anunţau si alte lucrări romaneşti, dar tiparul ardelean nu mai dădu de acum inainte dacat 
doar cârti slavone a căror vânzare era sigura. 

întreaga mişcare de tipărire a cărţilor sfinte si a unor cârti de biserica in 
româneşte, care imbogatise si răspândise asa de mult literatura noastră incepatoare, n'a 
produs alta urmare religioasa decât trecerea la calvinism a "varmeghiei" Inidorii si a 
oraşelor bănăţene de supt stăpânirea Bâthorestilor, Lugojul si Caransebeşul. Ceilalţi 
Romani din Ardeal si părţile ungureşti ramaseră credincioşi ai legii celei vechi. Când 
muri Eftimie, care avea, după intoarcerea sa din Moldova, pe temeiul unei orânduiri 
"craiesti" ce s'a pierdut, Ţinuturile Turzii, Clujului, - deci ale Nord-Vestului ardelenesc-, 
precum si cele ungureşti ale Dobocei si Solnocului d'innauntru, in "comitatele 
exterioare" - i se dădu, pe la 1579, ca urmaş, de către Cârmuire, Vlădica Spiridon. La 
1585 principele Sigismund recunoştea pe acesta si-i incredinta inca Solnocul-de-mijloc, 
Crasna si Maramurasul, ca unui superintendent calvinesc. Dar "Arhimitropoht", ocrotit 
de-a dreptul de un Guvern pe care din ce in ce mai mult Iesuitii tânărului principe ii 
conduceau in sens anti-calvin, ramase Ghenadie. 

Locul acestuia fu luat in 1585 de egumenul Prislopului, Ioan, - numit la 20 Mart, 
intors de la hirotonie in August - din care Mihai Viteazul era sa facă, inainte chiar de 
cucerirea Ardealului, un adevărat Mitropolit, stand in capitala terii. 



